David Thompson (ahli politik Barbados)

David John Howard Thompson, MP (25 Disember 1961Rulers – 23 Oktober 2010) merupakan Perdana Menteri keenam Barbados mulai Januari 2008 sehingga kematiannya akibat barah pankreas pada 23 Oktober 2010.

Thompson merupakan Perdana Menteri Barbados ketiga yang meninggal dunia ketika memegang kuasa selepas kematian Tom Adams pada tahun 1985 dan Errol Barrow pada tahun 1987. 

 Kehidupan awal 
Thompson dilahirkan di London"Thompson: 'much at stake for Barbados'", BBC Caribbean, 16 Januari 2008. kepada Charles Thompson, seorang porter dan pelukis, dan Margaret Knight, seorang setiausaha dan jururawat. Kedua-dua ibu bapanya banyak mempengaruhi kehidupan Thompson. Thompson dibesarkan bersama enam adik-beradiknya di Fitts Village, Saint James.

 Politik 
Thompson menceburi bidang politik menerusi pilihan raya kecil berikutan kematian Perdana Menteri Errol Barrow, apabila beliau memenangi kerusi Saint John pada tahun 1987. Ketika Erskine Sandiford menjadi Perdana Menteri, Thompson bertugas sebagai Menteri Pembangunan Masyarakat dan Kebudayaan mulai tahun 1991 hingga 1993. Selepas itu, dia dilantik sebagai Menteri Kewangan hingga tahun 1994. Thompson menjadi ketua DLP apabila Sandiford meletak jawatan setelah tewas dalam usul tidak percaya dalam parlimen. Thompson mengetuai kempen Parti Buruh Demokratik dalam pilihan raya 1994 dan 1999, tetapi gagal dalam kedua-duanya. Beliau meletak jawatan ketua parti pada September 2000 berikutan kekalahan ketiga selaku ketua parti pada pilihan raya kecil St. Thomas. Bagaimanapun, apabila ketua parti Clyde Mascoll berpaling tadah ke Parti Buruh Barbados, Thompson sekali lagi menjadi ketua pembangkang pada Januari 2006.

Parti Buruh Demokratik memenangi pilihan raya umum pada 15 Januari 2008 dengan meraih 20 kerusi berbanding 10 untuk Parti Buruh Barbados yang diketuai bekas Perdana Menteri Owen Arthur. Thompson mengangkat sumpah sebagai Perdana Menteri keenam pada 16 Januari."Thompson sworn in as Barbados PM", Xinhua, 17 Januari 2008. Thompson turut mengekalkan kerusinya untuk kawasan parlimen St. John dengan 84% undian.Election result page for St. John in the 2008 election . Beliau mengumumkan Jemaah Menterinya pada 19 Januari, termasuk dirinya sebagai Menteri Kewangan, Hal-Ehwal dan Pembangunan Ekonomi, Buruh, Perkhidmatan Awam dan Tenaga; Jemaah tersebut mengangkat sumpah pada hari keesokannya.

 Kematian 
Pada satu taklimat akhbar di kediaman rasminya, Ilaro Court, pada 14 Mei 2010, Thompson yang diiringi tabib peribadinya, Richard Ishmael, mengakui bahawa dirinya mengalami sakit perut sejak awal bulan Mac, dan juga telah menjalani pemeriksaan perubatan yang tidak berhasil di Barbados, kemudian pergi bersama Ishmael ke New York untuk membuat pemeriksaan lanjutan. Disebabkan proses pemeriksaan yang mengambil masa lama, tugas Perdana Menteri diambil alih Peguam Negara dan Timbalan Perdana Menteri Freundel Stuart buat sementara waktu.

Pada 30 Ogos, Thompson kembali bertugas sebagai Perdana Menteri sekembalinya di Barbados dua hari sebelumnya. Pada 7 September, sekali lagi beliau ke New York atas sebab-sebab yang tidak diketahui. Tidak lama kemudian, Richard Ishmael memaklumkan orang ramai bahawa Perdana Menteri mengalami barah pankreas.

Thompson meninggal dunia di rumahnya di Mapps, St. Philip, pada kira-kira jam 2:10 pagi pada 23 Oktober 2010. Isterinya, Mara, dan anak-anak perempuannya Mischa, Oya dan Osa-Marie berada di sisinya. Sebaik sahaja berita kematian Thompson tersebar, para pembesar serantau dan antarabangsa menyampaikan ucapan takziah kepada keluarga Thompson dan bangsa Barbados.

 Rujukan 

 Pautan luar 

 Live national tributes to David Thompson, CBC TV 8
 http://www.nationnews.com/articles/view/Barbados-in-mourning-PM-Thompson-is-dead/ 
 http://www.nationnews.com/story/PM-NOT-WELL-FRONT-PAGE-LEAD 
 http://www.nationnews.com/index.php/articles/view/pm-thompson-and-wife-and-children/ 
 Government profile 
 The Democratic Labour Party
 Profile of Prime Minister David Thompson
 Cabinet ready for business
 Interview with the first lady Mara Thompson

Kategori:Perdana Menteri Barbados